Lucy Madox Brown

**Lucy Madox Brown** (Pariz 1843 - ) a oa ul livourez saoz eus amzervezh ar Rakrafaelourien, hag a zimezas da unan anezho, William Michael Rossetti, breur d'al livour Dante Gabriel Rossetti ha d'ar varzhez Christina Rossetti.

## He buhez
Merc'h e oa da Ford Madox Brown ha da Elizabeth Bromley. He mamm a varvas e 1846, pa oa tri bloaz ar verc'hig. 
Kaset e voe da chom gant he moereb, Helen Bromley, a veve e Gravesend, e Kent.​

En 1856 ez eas da chom da di an tiegezh Rossetti, da Londrez. Eno e veze kelennet gant Maria Francesca Rossetti a zeuas goude da vezañ c'hoar-gaer dezhi.

## Dimeziñ ha bugale

D'an 31 a viz Meurzh 1874 e timezas da William Michael Rossetti, eil mab Gabriele Rossetti ha Frances Polidori, ha goude-se e labouras nebeutoc'h evel arzourez.

Beaj-eured a voe, dre Vro-C'hall hag Italia, betek Napoli, e miz Ebrel 1874. Pa zistrojont da Vro-Saoz e kavjont diaes bevañ gant tiegezh William's family, hag abalamour d'o mennozhioù relijiel disheñvel diouzh re he div c'hoar-gaer Frances ha Christina, a oa devodezed kristen, ez ejont da chom da gêr Bloomsbury war-dro dibenn 1876.

Kenlabourat a reas da sevel buhez Mary Shelley, en dastumad ‘Eminent Women Series’ en 1890.

Bugale o doe: 
* Olivia Frances Madox, ganet e Gwengolo 1875, 
* Gabriel Arthur, ganet e C'hwevrer February 1877, 
* Helen Maria, e miz Du 1879, 
* gevelled, Mary Elizabeth ha Michael Ford, en Ebrel 1881. Michael a varvas en-bihan.

Dizoue e oa Lucy ha Wiliam, ha ne voe ket badezet o bugale, a voe skoliet er gêr gant ho mamm hag ur c'houarnerez.

E 1897 e timezas Olivia d'ur repuad italian anarkour, Antonio Agresti. Mont a rejont da chom da Italia. Eno e teuas Olivia da vezañ troourez ha skrivagnerez. Pa intañvezas e 1926 e kenlabouras gant Ezra Pound.

Gabriel Arthur, pe Arthur evel a veze graet anezhañ, a voe skiantour, hag a zimezas da Dora Lewis, ha bugale o doe.

Helen a voe livourez, hag e 1903 e timezas da Gastone Angeli, un den klañvidik hag a varvas un toullad mizioù goude o eured. Ur verc'h dalif o doe, Imogen Lucy, en 1904.

## He marv
Klañv e oa gant an droug-skevent, ha mont a reas da Italia abalamour d'he yec'hed. 
Mervel a reas d'an 12 a viz Ebrel 1894 en Hotel Victoria, e Sanremo, e bezañs he fried hag he merc'h Olivia. Beziet e voe e bered La Foce. Fellout a reas dezhi leuskel he madoù gant he bugale, ha kement-se, hervez Dinah Roe, d'o gwareziñ bete-gouzout ec'h addimezje he fried.

### Skeudennaoueg


File:Lucy Madox Brown.jpg| Poltred Lucy Madox Brown graet gant he zad, Ford Madox Brown
File:Brown, Lucy Madox 1843 – 1894.jpg| Sinatur Lucy Madox Brown
File:Mathilde Blind.jpg| *[[Mathilde Blind]]* 
File:Lucy Madox Browne, Magic Mirror.jpg|*Ar Melezour Hud*
File:Lucy Madox Browne, Margaret Roper.jpg|*Margaret Roper gant penn he zad*
File:Lucy Madox Browne, Thombscene.jpg|*Romeo e Giulietta*
file:Duet Lucy Madox Brown.jpg|*The Duet*
file:Люси Мэдокс Браун.png|*Ferdinand ha Miranda o c'hoari [[echedoù]]*, er pezh-c'hoari *[[The Tempest]]*
file: Lucy Madox Browne, Study for the Tempest.jpg|*Ferdinand and Miranda*, studienn
file: Lucy Madox Browne, study Romeo Juliet.jpg|*Romeo and Juliette*, studienn



## Liammoù diavaez
* Rossetti, Lucy Madox im Dictionary of National Biography

## Notennoù